**Lugupeetud Jüri Kahn**

**Meie 23.07.2025**

**KOOSKÕLASTUSLEHT NR 2**

Harku Vallavalitsus ja Lääne-Harju Vallavalitsus on tellinud 2025.a põhiprojekti „Türisalu oja korrastustööd. Osa 1“ koostamise, töö nr PP-2025-PP-1.

**Objekti asukoht:** Harju maakond; Harku vald Türisalu küla; ja Lääne-Harju vald Keila-Joa alevik.

Projekteerimise käigus selgitati Türisalu oja korrastustööde vajadus ning koostati projektlahendus.

Korrastustööde käigus planeeritakse teha alljärgnevaid töid:

* vajalikud raietööd Türisalu oja puhastamiseks
* Türisalu oja sängi puhastamine
* olemasolevate amortiseerunud truupide rekonstrueerimine

**Teie maaüksust „Piimapisara tee 22“ (19812:005:0390) läbib Türisalu oja korrastatav lõik. Teie kinnistu kõrval paikneva Otitooma tee alune truup T4 paigaldatakse oja nõuetekohase langu tagamiseks ca 40 cm sügavamale, mistõttu tuleb osaliselt teostada kaevetöid ka allavoolu jäävas sängis. Truupi pikendatakse ning ehitatakse kivikindlustusega otsakud. Oja sängi kaevetööd on Teie maal planeeritud ca 30 m pikkusel lõigul. Raskendatud ligipääsu tõttu on kaevetööd kavandatud teostada käsitsi. Raietöid pole Teie kinnistul ette nähtud. Projektis on ette nähtud Teie maaüksusele jääva voolusängi kindlustamine paekividega ca 20 m pikkusel lõigul.**

**Kõik projektiga kavandatud tööd tehakse valdade kulul.**

**Palume nõusolekut eespool** **nimetatud projekteerimis- ja ehitustööde läbiviimiseks Teie kinnistul.** Palume saata allkirjastatud kooskõlastus (omapoolsete tingimuste korral palume need fikseerida kooskõlastamise lehel) ja saata see hiljemalt **06.08.2025 Piiber Projekt OÜ**-le alltoodud aadressile (võib ka digitaalselt allkirjastatuna e-posti teel).

**Kooskõlastusele lisage oma telefoninumber ja/või e-posti aadress, et töövõtjad saaksid Teiega** **ühendust võtta enne raie- ja ehitustööde algust.** Kui Te vajate täiendavat informatsiooni, palun võtke ühendust alltoodud telefonil või e-posti aadressil. Palume Teil kooskõlastusleht kindlasti meile tagastada, ka juhul, kui olete töödega nõus.

Lugupidamisega,

Andre Näkk (projekteerija)

Piiber Projekt OÜ

aadress: Hausi, Tähtvere küla, Tartu linn 61410

telefon: 53490961

e-mail: [andre@piiber.ee](mailto:andre@piiber.ee)

Kooskõlastamise tingimused

|  |
| --- |
| Piimapisara tee 22 läbiva oja kallas on u. 20 m pikkusel lõigul kindlustatud kapitaalse paekivist ehitatud kaldaseinaga (tsemendi seguga paigaldatud klombitud peakivid). Kooskõlastamise tingimuseks on, et korrastustööde projekt peab ette nägema samalaadse paekivist kapitaalse kaldaseina ehitamise, mis kooskõlastatakse Piimapisara tee 22 maaüksuse omanikuga. |

|  |  |  |
| --- | --- | --- |
| Omanik | Jüri Kahn | “ 18 “ augustil 2025.a |
| Telefon | +372 58193055 |  |
| E-post | jkahn@mfa.ee |  |